EVIGT  LIV  ER  AT  KENDE  GUD  OG  HANS  SØN  JESUS  KRISTUS 

7,1,    AARGANG 


MENNESKET  ER  ET  EVIGT  VÆSEN. 


Skulde  ikke  et  Folk  soge  til  sin  Gud  for  de  Levende  at  høre 
fra  de  Dode.  (Esaj  8:  19).  Dette  er  et  Sporgsmaal  af  Profeten. 

Vi  hører  meget  i  vore  Dage  om  Syner,  Henrykkelser,  Clair- 
voyancer  og  Aandebanken,  hvorved  der  siges,  at  Aandeverde- 
nen  har  fundet  Midler  til  at  sætte  sig  i  Forbindelse  med  Men- 
nesker i  denne  Verden.  Der  er  et  Ordsprog,  som  siger,  at  »de 
Dode«  fortæller  ingen  Historier.  Dersom  ikke  dette  staar  i 
Biblen,  saa  findes  det  ét  Sted,  og  hvis  det  er  sandt,  saa  er  det 
ligesaa  sandt,  som  om  det  stod  i  Biblen. 

Paa  den  Tid,  Kristus  levede,  troede  Saducæerne  ikke  der 
var  noget  saadant  som  Engle  eller  Aander,  ej  heller  at  der  var 
noget  Liv  efter  Døden,  men  de  troede,  at  naar  Mennesket  dør, 
saa  vil  det  aandelige  saavel  som  det  materielle  opløses  og  gaa 
tilbage  til  de  Elementer,  hvorfra  de  udsprang,  og  dette  er 
Enden  paa  al  Bevidsthed. 

Som  et  Bevis  for,  at  vore  afdøde  Fædre  lever,  gjorde  Kristus 
Saducæerne  opmærksom  paa,  at  ifølge  Skrifterne  erklærede 
Gud  sig   selv  at  være  Abrahams,  Isaks  og  Jakobs  Gud  og 

sagde:  »Gud  er  ikke  de  Dodes,  men  de  Levendes  Gud.«  Paa 
denne  Maade  tilkendegav  Jesus  Kristus,  at  Abraham,  Isak  og 
Jakob  ikke  var  døde,  men  levende  og  i  fuld  Bevidsthed  om 
deres  Forhold  og  Ansvar  til  Gud  i  den  Verden,  hvor  de  be- 
fandt sig,  og  aldrig  døde  i  den  Forstand,  som  Saducæerne 
troede  og  lærte. 

Dersom  vore  Fædre  er  virkelig  døde,  saaledes  som  Sadu- 
cæerne lærte,  og  som  mange  af  Nutidens  Mennesker  tror  og 
lærer,  da  er  det  ligefrem  taabeligt  at  tale  om  de  Døde,  thi  da 
er  det  en  Umulighed  at  faa  nogen  som  helst  Forbindelse  med 
dem. 

Da  Kristus  diskuterede  dette  Spørgsmaal  med  Saducæerne, 
anvendte  han  den  ældre  og  nyere  Filosofi,  baseret  paa  den 
sande  Teologis  Grundvold,  og  fremholdt  paa  en  tydelig  Maade 
den  Tanke,  at  et  aandeligt  Væsen  kan  aldrig  dø. 

Det  naturlige  Legeme,  beboet  af  en  Aand,  vender  tilbage  til 
de  Elementer,  hvoraf  det  var  organiseret  af  den  aandelige 
Kraft  —  det  indre  Jeg,  som  et  Redskab  til  at  udføre  de  nød- 
vendige Funktioner  henhørende  til  denne  Verden,  men  Aan- 
den,  den  guddommelige  Gnist,  kan  ikke  dø.  Den  vil  fortsætte 
sin  Virksomhed  med  at  tænke,  forske,  filosofere,  diskutere  for 
at  gøre  sig  bekendt  med  alle  Forhold  i  den  nye  Verden,  og 
gaa  fra  den  ene  Grad  af  Fuldkommenhed  til  den  anden. 

Nogen  vil  maaske  spørge:  »Hvad  er  nu  egentlig  Aanden, 
hvad  er  den  dannet  af?«  Den  er  dannet  af  det  Element,  som  vi 
kalder  Aand,  og  er  ligesaa  meget  et  Element,  der  har  en 
materiel  Tilværelse,  som  Jord,  Luft  og  Elektricitet,  men  den 
er  lutret  og  forfinet,  saa  at  den  ikke  kan  føles  af  vore  grovere 
Sanser.  Den  er  usynlig  for  os,  uden  at  vi  er  oplivede  af  den 
samme  Kraft,  ligesom  Elektricitet  og  alt  andet  i  Æterens 
ubegrænsede  Ocean,  der  ikke  kan  ses,  men  er  kendte  for- 
medelst deres  Virkninger. 

Dersom  en  Metaltraad  blev  udstrakt  i  lige  Linje  med 
Ækvator  i  en  Cirkel  af  25.000  engelske  Miles  Udstrækning, 
saa  kunde  man  sende  et  Budskab  fra  den  ene  Ende  til  den 

anden  i  meget  kortere  Tid  end  et  Sekund,  formedelst  Elek- 
tricitetens Kraft. 

Alt  dette  kalder  man  fænomenalt,  men  det  er  kun  en  Be- 
gyndelse til  de  uendelige  Muligheder,  som  Evigheden  har  i 
sit  Skød  for  Mennesket. 

Det  er  kun  et  Spørgsmaal  om  Tid,  naar  vi  kan  tale  til  hin- 
anden uden  Traadforbindelse  fra  den  ene  Side  af  Jorden  til 
den  anden,  ja  indtil  vi  kan  samtale  med  andre  Verdeners 
Beboere,  dog  med  den  Forudsætning,  at  man  forst  lærer  hin- 
andens Sprog  og  staar  paa  de  samme  Udviklings  Omraader 
vedrorende  en  saadan  Forbindelse. 

Det  er  Aanden,  som  er  det  virkelige  Fornuftvæsen,  der 
horer,  ser,  foler,  tænker,  filosoferer,  fatter  og  tilkendegiver 
sine  Tankeslutninger  i  Tale  og  Skrift,  og  dens  Dygtighed 
manifesteres  i  Forhold  til  de  fysiske  Organers  Fuldkommen- 
hed, som  den  bor  i. 

Hvad  vi  kalder  Dod,  er  at  den  personlige  Aand  forlader 
Legemet  og  gaar  ind  i  et  andet  Livsforhold,  som  kaldes  Aan- 
dernes  Verden,  hvor  der  er  to  Hovedafdelinger:  Paradiset  og 
Forvaringsstedet  (Fængslet).  Luc.  16:  22. — 23.  Alma  40.  Kap. 
De  Retfærdige  gaar  til  Paradiset,  og  de  Uretfærdige  gaar  til 
deres  Fængsel  for  at  sone  for  deres  Synder  —  de  maa  alle  gaa 
gennem  Skærsilden.  Men  sporger  Een:  »Er  der  ikke  mere  end 
to  Afdelinger  i  Aandernes  Verden?«  Jo,  der  er  uden  Tvivl 
mange  Afdelinger  indenfor  de  to  Hovedafdelinger,  der  passer 
til  alle  Aanders  Udvikling  og  Værdighed. 

Apostlen  Peter  siger,  at  Kristus  led  Doden  efter  Kodet,  men 
blev  levendegjort  efter  Aanden,  i  hvilken  han  og  gik  bort  og 
prædikede  for  Aanderne,  som  var  i  Forvaring,  som  fordum 
var  genstridige,  da  Guds  Langmodighed  ventede  i  Noahs 
Dage.  1.  Peter  3.,  18.,  20. 

Hvor  mange  Steder  Kristus  besøgte  i  Aandernes  Verden, 
kan  vi  ikke  sige,  men  han  besogte  ikke  alene  de  Genstridiges 
Forvaringssted,  men  Paradiset,  thi  han  sagde  til  Roveren:  »I 
Dag  skal  Du  være  med  mig  i  Paradiset.«  Luc.  23:  39. 

Paa  den  tredje  Dags  Morgen  forlader  lian  Aandernes  Verden 
og  optager  sit  Legeme,  og  som  en  levende  Sjæl  —  Aand  og 
Legeme  —  gaar  han  ud  af  Graven,  efter  at  Herrens  Engel 
havde  væltet  Stenen  fra  Indgangen.  Math.  28:  2. 

Der  er  mange  religiøse  Prædikanter,  som  indbilder  Menne- 
skene, fordi  Roveren  paa  Korset  fik  Løfte  om  at  være  med 
Kristus  i  Paradis,  at  han  altid  skulde  være  i  hans  Selskab;  thi 
de  mener,  at  Paradiset  og  den  Verden,  som  Gud  beboer,  er  det 
samme  Sted,  men  det  er  ingenlunde  Tilfældet;  thi  Jesus  sagde 
til  Maria  efter  sin  Opstandelse:  »Ror  ikke  ved  mig,  thi  jeg  er 
ikke  endnu  opfaren  til  min  Fader,  men  gak  til  mine  Brodre 
og  sig  dem,  jeg  farer  op  til  min  Fader  og  Eders  Fader,  og  til 
min  Gud  og  Eders  Gud.«  Joh.  20:  17.  Saaledes  havde  Kristus 
ikke  været  hos  sin  Fader,  medens  hans  Legeme  laa  i  Graven, 
men  i  Aandernes  Verden.  Han  sagde:  »Sig  til  mine  Brødre,  at 
jeg  gaar  til  min  Fader.«  Dette  Budskab,  som  Maria  bragte  til 
Disciplene,  blev  næppe  modtaget  med  fuld  Tillid,  thi  de  for- 
stod endnu  ikke  Frelserens  Mission. 

Om  Aftenen  den  samme  Dag,  da  Disciplene  var  forsamlede 
indenfor  lukte  Døre,  kom  Jesus  og  stod  midt  iblandt  dem  og 
sagde:  »Fred  være  med  Eder«,  og  saa  viste  han  dem  sine 
Hænder  og  sin  Side.  Joh.  20:  19.— 22. 

I  40  Dage  efter  Opstandelsen  opholdt  han  sig  i  sit  Fode- 
land, og  ved  flere  Lejligheder  viste  han  sig  for  sine  Disciple 
og  underviste  dem  i  Evangeliet,  og  tilsidst  tog  han  dem  med 
sig  op  paa  Oljebjerget,  hvor  han  gav  dem  sin  sidste  Velsig- 
nelse, og  saa  foer  han  op  til  sin  Fader  —  ikke  til  Aandernes 
Verden,  men  til  Himlen,  Faderens  Bolig;  medens  Røveren  og 
andre  maatte  forblive  i  Dødsriget. 

Man  undres  over,  at  Kristus  som  et  aandeligt  og  fysisk  Væ- 
sen kunde  trodse  alle  Gravitationens  Kræfter  og  med  Tankens 
Flugt  vende  tilbage  til  sin  Fader.  Jesus  Kristus  er  ikke  den 
eneste  Person,  som  er  opfaren  til  det  Hoje:  Enok  og  Elias  blev 
optagen  til  det  Høje  uden  at  smage  Doden,  og  man  kan  fristes 
til  at  tro,  at  noget  lignende  fandt  Sted  med  Moses,  thi  ingen 

har  fundet  hans  Grav.  Denne  Tanke  bekræftes  i  Beretningen 
om  Kristi  Forklarelse  paa  Bjerget,  thi  da  kom  Moses  og  Elias 
til  Stede  og  talede  med  ham  om  hans  Udgang,  som  han 
skulde  fuldende  i  Jerusalem.  Luc.  9:  28. — 31. 

Der  er  ogsaa  god  Grund  til  at  tro,  at  Apostlen  Johannes  hel- 
ler ikke  smagte  Doden,  thi  det  var  en  almindelig  Mening 
blandt  de  forste  Kristne,  at  denne  Discipel  ikke  skulde  dø, 
begrundet  paa  det  Svar,  som  Frelseren  gav  Petrus  paaSporgs- 
maalet:  »Herre,  men  hvad  skal  denne?«  Jesus  svarede  ham: 
»Dersom  jeg  vil,  at  han  skal  blive,  indtil  jeg  kommer,  hvad 
angaar  del  Dig?  Folg  Du  mig.«  Derfor  kom  dette  Sagn  ud 
blandt  Brodrene.  Denne  Discipel  dor  ikke.  Joh.  21:  20. — 23. 

Forovrigt  har  vi  en  Mangfoldighed  af  Beretninger  i  det 
gamle  og  nye  Testamente  om  Englebesog  som  et  Bevis  for,  at 
Englene,  Guds  Sendebud,  uden  nogen  som  helst  Forhindring, 
hvad  Tiltrækningskraften  angaar,  kan  forlade  deres  Boliger  i 
den  Verden,  hvor  de  lever,  og  besoge  denne  Jord,  hvorpaa  vi 
bor,  og  give  os  Meddelelser  fra  vor  himmelske  Fader,  uagtet 
at  de  alle  har  materielle  Legemer  ligesom  Gud  selv. 

Saaledes  er  det  klart  at  forstaa,  at  der  ikke  er  nogen  Hin- 
dring for  helliggjorte  Væsener,  at  de  med  Tankens  Hastighed 
kan  besoge  Guds  utallige  Verdener  i  det  ubegrænsede  Rum  til 
hvilken  som  helst  Tid,  det  er  nødvendigt.  Som  en  Begyndelse 
til  denne  Fuldkommenhed  vil  der  blive  en  Radio-Forbindelse 
mellem  denne  Verden  og  andre  Verdeners  Beboere,  naar 
Meddelelses-Midlerne  bliver  indbyrdes  aabenbarede.  Som  en 
Illustration  behover  vi  kun  at  minde  Læseren  om,  at  Johan- 
nes den  Dober  hørte  Gud  den  Almægtiges  Stemme  og  tydelige 
Ord,  der  blev  udtalt  i  hans  himmelske  Bolig  langt  udenfor 
Grænsen  af  vort  Solsystem,  om  hvis  Afstand  vi  ikke  kan 
danne  os  noget  Begreb,  og  ligeledes  hortes  Guds  Stemme  af 
Peter,  Jakob  og  Johannes  paa  Forklarelsens  Bjerg,  saaledes: 
»Denne  er  min  Son  den  Elskelige,  i  hvilken  jeg  haver  Be- 
hagelighed, horer  ham.«  Math.  17:  5. 

Saadanne  Meddelelser  sætter  Universets  Beboere    i  et  til- 

nærmelsesvist  fortroligt  Forhold  til  hinanden,  men  for  til- 
fulde at  kende  hinanden,  er  det  nødvendigt  at  gøre  et  person- 
ligt Bekendtskab,  hvilket  ene  kan  gores,  naar  man  kommer 
til  den  Grad  af  Fuldkommenhed  som  Himmelens  Engle,  som 
allerede  er  illustreret. 

Som  et  Resumé  af  det  hele  kan  man  sige,  at  alt,  hvad  Gud 
har  meddelt  til  sine  Børn  her  paa  Jorden,  bevidner  Sand- 
heden af  den  Tanke,  at  Mennesket  er  et  evigt  Væsen,  at  der 
ikke  er  nogen  Ende  paa  dets  Udvikling,  at  det  kan  som  et  op- 
standent  herliggjort  Væsen  bevæge  sig  frit  med  Tankens 
Hastighed  i  Rummet  uden  nogen  som  helst  Forhindring. 

Hvor  herligt  skal  det  blive  her, 
naar  vi  en  Gang  fuld  Kundskab  faa 
om  Univers  og  Stjernehær, 
om  Solen  og  den  Himmel  blaa! 

Naar  vi  skal  se  og  kende  ret 
Gud  Faders  underfulde  Magt, 
og  fremad  skride  fro  og  let 
i  Universets  Pragt! 


ER  VORE  TANKER  LEVENDE  KRÆFTER, 
OG  TAGER  DE  FORM? 

(Fra  »Hjemmet«.) 

Skrankerne  mellem  den  synlige  og  usynlige  Verden  er  for- 
længst begyndt  at  falde.  Videnskaben  regner  nu  med  Kræfter, 
som  man  ikke  kan  se  og  ikke  kan  fole,  men  hvis  Tilstede- 
værelse alligevel  betragtes  som  en  uomstødelig  Kendsgerning. 
Vi  er  t.  Eks.  trængt  ind  i  Atomernes  Verden  og  har  opdaget, 
at  Atomet,  der  er  saa  lille,  at  det  ikke  kan  ses  under  et  Mikro- 
skop, indeholder  et  helt  lille  Solsystem  —  en  positiv  Kærne, 
hvorom  negative  Elektroner  bevæger  sig  i  regelbunden  Fart 
og  Bane.  Det  mystiske,  usynlige  Stof,  Ætheren,  der  menes  at 

gennemtrænge  den  hele  Verden,  baade  den  organiske  og  uor- 
ganiske, hele  det  uendelige  Rum,  indgaar  nu  ogsaa  i  viden- 
skabelige Antagelser,  og  det  skont  Æther  faktisk  aldrig  er 
konstateret.  Traadlose  Budskaber,  hævder  man,  bæres  frem  af 
Ætherbølger,  ligeledes  Lys  og  Varme. 

Ogsaa  hos  os  selv  —  hos  Mennesket  —  har  man  konstateret 
Evner  og  Kræfter,  hvis  Udslag  synes  i  den  Grad  oversanselige, 
at  Skeptikeren  resolut  benægter  deres  Eksistens.  Hypnotisme, 
Clairvoyance  og  Telepati  —  Tankeoverforing  —  er  dog  for- 
længst ophøjet  til  videnskabelige  Kendsgerninger,  medens 
Videnskaben  endnu  staar  vaklende  og  uenig  overfor  adskil- 
lige psykiske  Fænomener,  hvis  Eksistens  dog  ikke  benægtes. 

Studiet  af  disse  Fænomener  har  imidlertid  ført  til  nye  og 
uventede  Opdagelser  i  den  usynlige  Verden,  altsaa  den  ikke- 
fysiske  Verden,  som  det  almindelige  Menneske  mere  aner  end 
forstaar. 

Blandt  andet  mener  man  nu,  at  Tanken  ligesom  den  menne- 
skelige Stemme  altid  danner  visse  Former  eller  Figurer.  At 
den  menneskelige  Stemme  gor  det,  er  der  forlængst  leveret 
fuldgyldige  fysiske  Beviser  for.  Vi  har  i  sin  Tid  i  en  Artikel 
her  i  Bladet  omtalt  dette  Forhold  og  vist,  hvorledes  den 
samme  Tone  altid  danner  den  samme  bestemte  Figur  paa  en 
Skive  med  løst  Sand.  Det  er  de  Svingninger,  Vibrationer,  som 
den  menneskelige  Stemme  foraarsager,  der  skaber  eller  dan- 
ner Figurerne.  Sindrigt  opsatte,  meget  fintmærkende  Pen- 
duler, som  sættes  i  Svingning  ved  Menneskestemmen,  kan 
ligeledes  tegne  Stemmefigurer. 

Nu  er  det  altsaa,  man  hævder,  at  Tanker  —  ligesom  Men- 
neskestemmen —  ogsaa  skaber  Former,  og  det  Former,  der 
paa  en  mærkelig  Maade  ligner  Stemmefigurerne.  Tankefor- 
merne skabes  ogsaa  paa  en  lignende  —  om  ikke  just  helt 
samme  —  Maade  som  Stemmefigurerne.  Begge  beror  paa  Vi- 
brationer. 

De  Svingninger  eller  Vibrationer,  som  Tanken  fremkalder, 
begynder  imidlertid  indefra  og  udstraales  som  en  mer  eller 

mindre  bestemt  Form  af  forskellig  Farve.  Tankeformen  er 
dog  ikke  en  flad  Figur,  saadan  som  man  tegner  den,  altsaa  en 
Figur  med  to  Dimensioner  (Højde  og  Bredde)  den  har  ogsaa 
en  tredje  Dimension  og  er  altsaa  som  et  lille  Legeme,  der  i  et 
kortere  eller  længere  Tidsrum  har  sin  egen  Tilværelse. 

Tidligere  har  man  anet  saadant  noget.  Tænk  blot  paa  J.  P. 
Jakobsens  poetiske  Forkyndelse: 

For  alle  gode  Tanker, 
de  kan  slet  ikke  do, 
før  endnu  bedre  Tanker 
er  spiret  af  deres  Frø.  — 

Men  nu  kommer  altsaa  psykiske  Forskere  og  viser  os  Tanke- 
formerne og  søger  at  analysere  dem  rent  videnskabeligt, 
akkurat  ligesom  Fysikeren  undersøger  Atomet  og  dets  Elek- 
troner, som  intet  Menneske  har  set  og  aldrig  faar  at  se.  Dr. 
Baraduc  i  Paris,  en  anset  Videnskabsmand,  har  under  psy- 
kiske Eksperimenter  ligefrem  staaet  paa  Tærskelen  til  den 
usynlige  Verden  og  har  været  vel  paa  Vej  til  at  tage  gode  Fo- 
tografier af  Tankeformer.  Det  er  sket  ved  Hjælp  af  Straaler, 
der  ikke  viser  sig  paa  det  sædvanlige  Spektrum,  den  hele  Pro- 
ces er  imidlertid  for  indviklet  og  teknisk  til  at  kunne  forklares 
her.  Vi  maa  nøjes  med  den  blotte  Meddelelse  derom  og  des- 
uden fremhæve,  at  Studiet  af  Tankeformer  ligeledes  foretages 
ved  Hjælp  af  visse  Menneskers  clairvoyante  Evner.  Skønt  Vi- 
denskaben anerkender  og  regner  med  den  clairvoyante  Til- 
stand, er  der  dog  meget  delte  Meninger  om  de  Resultater,  der 
opnaaes  ad  clairvoyant  Vej,  hvad  i  og  for  sig  er  ganske  na- 
turligt. Det  nye  vil  altid  fremavle  Modstand,  og  bevæger  vi 
os  paa  Grænsen  til  den  usynlige  Verden,  kan  man  ikke  altid 
skaffe  materielle  Beviser  for  de  nye  Fænomener.  Det  er  her 
Tærd  at  bemærke,  at  Tankeformernes  Eksistens  dog  baade  be- 
vises ved  fysiske  —  rent  materielle  Eksperimenter,  samt  ad 
psykisk  eksperimental  Vej,  og  at  ansete  Videnskabsmænd 
borger  for  deres  Eksistens. 

To  af  disse,  Dr.  Baraduc  og  Dr.  Annie  Besant,  har  dog  sær- 

lig  beskæftiget  sig  med  Tankeformerne  og  har  indsamlet  et 
stort  Materiale  om  dem,  hvormed  andre  Videnskabsmænd  nu 
arbejder  videre.  Saaledes  er  man  kommen  til  det  Resultat,  at 
følgende  tre  Regler  gælder  for  alle  Tankeformer: 

1)  Tankens  Egenskab  bestemmer  Tankeformens  Farve. 

2)  Tankens  Art  bestemmer  Formen. 

3)  Tankens  Klarhed  og  Intensitet  bestemmer  Tankeformens 
mer  eller  mindre  skarpt  afgrænsede  Konturer. 

For  at  kunne  forstaa  Tankeformen,  maa  man  altsaa  i  denne 
Forbindelse  være  i  Stand  til  at  fatte  Farvernes  Betydning. 
Lad  os' antyde  det  med  faa  Ord: 

Sort  betyder  Had  og  Ondskab,  Rodt  i  næsten  alle  Afskyg- 
ninger, fra  Bjærgrodt  til  Skarlagen,  viser  Vrede.  (Her  kan 
nævnes,  at  brutal,  hensynslos  Vrede  straaler  flammerødt  fra 
en  mørkebrun  Bund,  medens  ædel  Harme  har  en  smuk,  klar 
rod  Farve).  En  klar  brun  Tone  viser  Gerrighed,  medens  en 
matbrun  Farve  antyder  Egenkærlighed.  En  tung,  graa  Farve 
—  ligesom  tæt  Taage  —  viser  Nedtrykthed,  og  en  bleg,  graa 
Farve  Angst  og  Frygt.  Graagron  Farve  antyder  Falskhed,  og 
Brungront,  sædvanligvis  plettet  med  Rødt,  viser  Skinsyge. 
Den  gronne  Farve  staar  altid  for  Dygtighed  —  Personlighed. 
Hos  uudviklede  Mennesker  er  grøntfarvede  Tankeformer  et 
Tegn  paa  nogen  Lumskeri  eller  Snedighed;  men  hos  det  højt- 
udviklede Menneske  antager  gronne  Tankeformer  et  lysende 
Skær,  et  Tegn  paa,  at  den,  som  tænker  dem,  onsker  at  være 
sine  Medmenneskers  Tjener  og  Hjælper.  Hengivenhed  og 
Kærlighed  viser  sig  i  Tankeformer  med  de  fineste  Afskyg- 
ninger af  Rosa  og  Lyserødt. 

Orange  er  Tegn  paa  Ærgerrighed,  og  Gult  i  alle  dets  Af- 
skygninger viser  intellektuelle  Evner.  I  sin  laveste  Form,  naar 
Evnerne  bruges  i  selvisk  Interesse,  antager  Tankeformen  en 
plump  okkergul  Farve,  til  Gengæld  faar  Tankeformen  et  ly- 
sende bleggult  Skær,  naar  den  stræber  efter  hoje,  intellek- 
tuelle Formaal.  Blaat  viser  altid  religiøs  Følelse.  Er  den  blaa 

Tankeform  isprængt  en  graalig  Tone,  vises  samtidig  Frygt  — 
altsaa  Frygt  for  Guddommen,  Frygt  for  Helvede  eller  lig- 
nende. Den  helt  azurblaa  Tankeform  viser  den  højeste  Potens 
af  Inderlighed  og  Tillid  til  Guddommen. 

Samtidig  med,  at  Tankeformerne  kan  antage  alle  mulige 
Farver,  har  de  som  sagt  bestemte  Former  og  bestemte,  tidt 
meget  ejendommelige  og  skønne  Mønstre.  Tankens  Art  be- 
stemmer disse.  Tanken  er  altsaa  en  lysende,  farvemættet 
Form,  skabt  indefra  af  Vibrationer  og  i  Stand  til  at  udsende 
Vibrationer.  Tænker  man  daarlige  Tanker  eller  —  hvad  der 
jo  som  oftest  er  Tilfældet  —  Tanker,  der  koncentrerer  sig  om 
Ens  eget  Jeg  og.  egoistiske  Formaal  —  saa  vil  disse  Tanke- 
former lejre  sig  som  en  tæt  Sky  om  Ens  Person.  Man  kan 
bogstaveligt  gaa  i  en  Sky  af  sine  egne  mørke  Tanker.  Inder- 
lige Tanker  —  Bonner  til  Eks.  —  udstraales  derimod  udefter 
og  udstraales  videre.  Gode,  oploftende  Tanker  ligeledes.  Saa- 
danne  Tankeformer  gaar  Bud  viden  om  og  mærkes  maaske  af 
Tusinder,  maaske  kun  af  nogle  faa.  Det  er  med  Tankefor- 
mer i  denne  Henseende  ligesom  med  traadløse  Budskaber. 
Disse  sidste  bæres  frem  af  Ætherbolger  i  alle  Retninger,  og 
hver  den,  som  har  et  Modtagerapparat,  kan  opfange  dem. 

Saadan  er  det  altsaa  med  gode,  opløftende  Tanker,  lige- 
ledes med  Tanker,  der  er  Resultater  af  intellektuel  Anspæn- 
delse med  Hensyn  til  abstrakte  Ting.  En  hadefuld,  hævnger- 
rig Tanke,  der  tænkes  mod  en  bestemt  Person,  kan  derimod 
meget  godt,  ligesom  en  Boomerang,  for  at  bruge  et  billedligt 
Udtryk  —  vende  tilbage  og  ramme  sin  egen  Ophavsmand.  Ja, 
dette  vil  en  ond,  hadefuld  Tanke  altid  gøre,  saafremt  den 
paagældende  Person,  Tanken  udsendes  mod,  foler  sig  i  Fred 
med  Verden  og  har  sit  Sind  opladt  for  Kærlighed  til  sine 
Medmennesker.  Men  er  den  paagældende  Person  ogsaa  fuld 
af  onde,  daarlige  Tanker,  saa  vil  den  vibrerende  Hadets 
Tankeform  ogsaa  faa  Indpas  hos  ham. 

Saadan  hævder  Dr.  Annie  Besant  og  Videnskabsmanden, 
Biskop  C.  W.  Leadbeater  i  deres  Bog,  »Thoughtforms«,  lige- 
ledes W.  J.  Ross  i  en  Afhandling  om  Tankeformer  i  Tids- 

skriftet  »Bibbys  Annual«,  der  belærer  os  om,  at  Tanker  ikke, 
som  det  gamle  Ord  siger,  er  toldfrie.  Tværtimod,  Tankerne  er 
som  levende  Kræfter,  der  —  uden  man  tænker  over  det  —  kan 
have  Indflydelse  viden  om  og  ikke  mindst  paa  Ens  eget 
legemlige  og  aandelige  Vel.  Swett  Marden,  den  beromte  ame- 
rikanske Forfatter,  udtrykker  dette  kort  med  Ordene  —  Din 
Tanke  er  Din  Skæbne! 

LIVETS  FILOSOFI. 

1.   PSYKOLOGI. 

Udtrykket  Sjæl  betragtes  som  det  mere  egentlige  og  sande, 
naar  vi  ved  Sjæl  i  sædvanlig  Betydning  forstaar  det  i  Bevidst- 
hedslivet og  i  dettes  Ytringer  i  det  legemlige  aabenbarede  le- 
vende Væsen,  som  overhovedet  er  det  levende  og  levende- 
gørende i  den  hele  menneskelige  Tilværelse. 

Ved  Ordet  Sjæl  tænker  man  nærmest  paa  Jeg'et;  men  et  Jeg 
kaldes  det  levende  Væsen,  for  saa  vidt  der  tænkes  paa  det 
centrale  i  Sjælehelheden,  der  selv  bestemmer  sig,  og  véd  af 
sig  selv.  Jeg'et  kan  siges  at  bo  og  subsisterer  i  Sjælen,  medens 
denne  igen  bor  og  subsisterer  i  Legemet. 

Det  er  kun  det  i  Bevidstheden  ytrende  og  udviklende  Liv 
hos  Mennesket,  hvis  Natur  og  Væsen  vi  i  Psykologien  skulde 
have  for  Øje.  Men  vi  maa  straks  gøre  en  betydelig  Forskel, 
idet  vi  i  Menneskets  Indre  maa  skelne  mellem  a)  det  egentlige 
Menneske,  b)  Mennesket;  a)  er  noget,  der  gør  sig  gældende 
indenfor  og  kaldes  det  universelle,  hvortil  hører  de  indenfra 
kommende  Ytringer  og  Virkninger  af  det  algyldige,  det 
uendelige,  det  evige;  b)  selve  Mennesket,  det  fysiske,  saaledes 
som  det  findes  her  paa  Jorden,  det  mekaniske  Menneske,  et 
Redskab  i  andres  Hænder. 

Atter  heri  maa  vi  fæste  Blikket  paa  det  til  fælles  Grund  lig- 
gende, der  gør  Mennesket  til  Menneske.  Vi  kommer  da  til  at 
staa  overfor  Menneskets  Naturhistorie,  der  benævnes  Antro- 
pologi, hvor  vi  specielt  har  Mennesket  for  Øje  (ikke  Menne- 
skene). Her  træder  mange  Ejendommeligheder  frem,  der  dels 

hidrorer  fra  Kønsforskelligheder,  Race  og  Folkestammer.  For- 
skelligheder findes  mellem  Bjærg-  og  Dal-Beboerne,  mellem 
Slette-  og  Kyst-Beboerne.  Indenfor  hver  enkelt  af  disse  frem- 
kommer igen  Afvigelser,  der  skabes  ved  Kampen  for  Til- 
værelsen. 

Livet  er  en  af  en  indre  Kilde  kommende  og  med  en  indre 
Drift  fremarbejdende,  producerende  og  under  en  evig  Veksel 
af  Stof  reproducerende,  organiserende  Virksomhed,  a)  Den 
producerende,  der  gaar  ud  paa  en  vis  bestemt  Skabnings  Dan- 
nelse og  Vedligeholdelse  formedelst  den  bestandige  Genfrem- 
bringeise under  et  stadigt  Stofskifte,  b)  En  vis  Grundtype  gør 
sig  gældende,  der  danner  sig  et  af  en  Flerhed  afsondrede 
Dele  Organer  bestaaende  Hele,  i  hvilket  Livet  kommer  til  at 
ytre  sig  i  en  Flerhed  af  Former  og  Funktioner.  Livet  bliver  da 
Virksomhed,  men  Virken  kan  være  flere  Slags.  Vi  skelne 
imellem  mekanisk  og  dynamisk  Virken.  Mekanisk  Virken  er 
det,  der  udføres  ved  Vane,  Øvelse  o.  s.  v.  Dynamisk  det,  der 
udfores  ifølge  Tænkning,  Overvejelse,  ud  af  en  indre  Kilde. 
Ved  Siden  af  mekanisk  Virkning  foregaar  en  kemisk,  hvor- 
ved de  rumopfyldende  Ting  dannes  i  Forhold  til  deres  indre 
Grundbeskaffenhed. 

Vi  har  da:  mekanisk,  dynamisk,  kemisk  Virken,  og  har  som 
Resultat  Bevidsthedslivet,  det  aktuelle  Liv,  Mulighed  for  Liv, 
det  saakaldte  Vita  occulta. 

Her  er  meget,  der  maa  forbigaas,  som  er  af  stor  Interesse, 
men  rimeligvis  bliver  for  vidtløftigt  for  Læserne.  I  Korthed 
skal  berøres  Forholdet  mellem  Sjæl  og  Legeme.  Sjæl,  under 
de  jordiske  Forhold,  er  unægtelig  paa  ethvert  Punkt  af- 
hængig af  Hjernens  Tilstand  og  Forfatning,  der  udvikler  sig  i 
sin  Centralisation,  danner  Sjælen  i  egentlig  fysiologisk  For- 
stand. Det  maa  erindres,  at  Hjernen  ikke  blot  under  det  her 
indtraadte  Vekselforhold  mellem  det  indvortes  sjælelige  og 
det  legemlige  kan  være  det,  fra  hvis  Side  de  forste  Virkninger 
udgaar. 

Sjæleaktionernes  Betingethed  og  Afhængighed  af  Hjerne- 
virksomheden maa  erkendes  at  være  saa  specifik,  at  enhver 

bestemt  Sjæleaktion  har  en  bestemt  Hjerneaktion  i  Folge  med 
sig.  Sjælen  har  en  Præeksistens,  det  vil  sige  en  Præeksistens  i 
Muligheden,  der  i  denne  Henseende  kan  siges  forud  at  eksi- 
stere. Det  er  Naturen,  som  gør  det  muligt,  at  en  bestemt  Sjæl 
med  sin  bestemte  Ejendommelighed  under  givne  Forhold 
maa  fremkomme.  Det  er  Livsvirksomheden,  der  skaber  sig  sit 
Legeme,  konstituerer,  danner  sig  i  sin  subsisterende  Sjæl. 

2.    BIOLOGI. 

Systema  influxus  physici.  Universelle,  alvirksomme,  algyl- 
dige,  uendelige,  evige.  Mennesket  staar  da  indgaaende  i  et  be- 
stemt Forhold  til  hele  Tilværelsens  konstituerende  Principer, 
og  kan  herigennem  komme  til  at  føle  sig  i  Forhold  til  Gud- 
dommen. Vi  finder  derfor  hos  Mennesket  en  stor  Del  Livs- 
ytringer, saa  som  Erkendelser,  Interesser  og  Bestræbelser. 
Dette  beviser,  at  Mennesket  er  Livets  højere  Potens. 

Denne  Menneskets  højere  Universellitet  deles  i  a)  i  ind- 
gaaende Henseende  dets  Liv  i  de  hermed  forbundne  selvhen- 
synsforende  Forhold,  hvortil  knytter  sig  Sansninger,  Inter- 
esser i  udadgaaende.  b)  En  højere  Fremtræden  af  den  indivi- 
duelle Selvbestaaen,  der  nærmest  viser  sig  i  den  med  Be- 
sindelse forbundne  Ransagelsesaand,  der  sætter  Mennesket  i 
Stand  til  at  kalde  sig  selv  til  Regnskab  og  udøve  en  fri  Magt 
over  sig  selv.  c)  I  udadgaaende  kan  han  trænge  ind  til  den  om 
ham  omgivne  Natur  og  udøve  en  fri  Magt  over  denne  ud- 
vortes Natur.  Der  kan  bemærkes  til  dette:  Menneskets  Liv  i 
den  samme  Sfære  af  Forhold,  hvor  Dyret  ogsaa  befinder  sig, 
viser  sig  i  meget,  som  ikke  findes  hos  Dyrene.  Et  Objektivi- 
tetsforhold  til  det  uendelige  og  evige,  en  hel  Sfære  af  Til- 
værelsestorhold og  Tilværelsesfylde.  Ved  det  sidste  indvortes, 
indordnes  og  indoptages  det  individuelle  Liv,  saaledes  i  det 
universelle  og  indorganiseres  i  et  Aandens-Rige. 

Sjæl,  Jeg  og  Aand  betegner  tre  Ting. 

Sjælen,  det  levende  Væsen  betragtet  som  omfattende  i  det 
organiske.  Jeg,  det  samme  Væsen  betragtet  som  sig  selv  be- 
stemmende i  og  formedelst  en  Bevidsthed.  Aand,  levende  Væ- 

sen  med  Hensyn  til  Indoptagetheden  i  det  universelle  Aande- 
lighedens  Rige,  hvori  det  algyldige  hersker. 

Dernæst  kommer:  Mene,  Tro  og  Viden,  der  alle  tre  er  Arter 
af  Antagelser,  medens  dog  kun  de  to  sidste  kunde  kaldes  Er- 
kendelser. 

Menen  kunde  have  større  eller  mindre  Rimelighed  og  kan 
stige  til  Formodning.  Tro  er  derimod  en  forvisningsfuld  eller 
overbevisningsfuld  Antagen,  men  hvis  Grundlag  er  subjektiv 
Bevægethed,  hvorved  fremkommer  det  Tillidsfulde. 

Viden  er  en  endelig  Antagen,  som  optræder  objektiv  ved 
Sagen.  Her  har  vi  saaledes  Erkendelsen. 

Naar  under  vort  Livs  Udviklingsgang  Guds  Aand  i  sin  To- 
talitet skal  komme  til  at  leve  i  os,  gaa  i  et  med  Verdensfylden 
som  det  Centrale  i  denne,  maa  allerførst  det  algyldige  i  alle 
sine  Momenter  træde  frem  for  os  i  hele  sin  Herlighed,  objek- 
tiverende for  os,  som  det  tilkommer  at  blive  anerkendt  og 
indoptaget  af  os,  altsaa  som  vi  bør  lade  det  raade,  for  at  det 
rettelig  og  fuldkommen  kan  smelte  sammen  til  en  Enhed  med 
vort  Jeg.  Men  herunder  og  derigennem  maa  vor  personlige  og 
individuelle  Vordeise,  Dannelse  og  Uddannelse  som  en  aande- 
lig  Skabelse  og  Fremgang  i  vort  personlige  Indre,  ordne  og 
organisere  sig,  at  vi  paa  rette  Maade  kan  leve  i  og  nyde  Livet 
ved  at  gribe  medvirkende  ind  i  den  kosmiske  Livstotalitet 
efter  at  være  kommen  i  rette  Grundforhold  til  det  centrale  i 
denne  Livstotalitet,  og  dens  oprindelige  Ophav  og  Udgang, 
altsaa  til  Guddommen. 

3.   RESUMÉ. 

Nu  har  jeg  efter  bedste  Evne  fremlagt  alle  de  fysiske  Egen- 
skaber, som  Skaberen  har  forsynet  Mennesket  med,  og  som 
det  er  Skaberens  Hensigt  at  vi  bruge  i  hans  Tjeneste,  da  alt 
det  skabte  er  under  den  uomstødelige  Lov:  fortsat  Udvikling. 
Mennesket  blev  givet  fuld  Herredømme  over  sine  Egenskaber, 
det  er  i  Stand  til  at  udvikle  disse  enkeltvis,  de  kan  tage  dem 
alle,  og  de  kan  helt  undlade  det,  hvad  jo  er  det  letteste,  og 
som  mange  foretrækker.  Det  er  jo  en  Sovepude  for  det  Onde. 

Hvad  Skaberen  har  givet  Mennesket  i  Eje  (ikke  Menne- 
skene) er  af  et  uvurderligt  Gode,  men  parallelt  med  dette  er 
der  en  Magt,  som  er  meget  omtalt  og  altid  betegnet  for  at 
gribe  forstyrrende  ind  i  det  skabtes  Forhold;  det  er  den  On- 
des Magt.  Enkelte  vil  skildre  ham  som  ogsaa  værende  i  Be- 
siddelse af  Skabermagt. 

Det  fremgaar  ikke  af  noget  som  helst,  at  han  er  i  Besiddelse 
af  en  saadan  Magt,  men  derimod  er  han  altid  parat  til  at  gribe 
forstyrrende  ind.  Han  vil  leve  paa  andres  Bekostning.  Han  er 
en  Parasit  paa  det  skabte,  en  Plante,  der  suger  sin  Næring  af 
andre  Planter. 

Vi  kommer  da  til  dette  Sporgsmaal:  Hvorledes  kan  det  fore- 
bygges, at  det  Onde  ikke  skal  forstyrre  vort  Livsforhold  og 
odelægge,  hvad  Skaberen  har  givet  os  i  Arv?  Naar  Mennesket 
bliver  klar  over  Skaberens  Lov:  Udvikl  alle  Dine  Evner  og 
Egenskaber;  naar  Du  holder  Dig  under  Udviklingens  Lov,  da 
vil  det  Onde  aldrig  kunne  skade  Dig. 

Kærlighed  er  Skabelsens  Grundvold,  hele  Universets  Grund- 
lov. Hvor  Kærlighed  leves  sættes  denne  Lov  i  Kraft  til  at 
jævne  og  bringe  Harmoni  i  alle  Ting.  Lad  endelig  ikke  Livet 
bygges  op  paa  andres  Ruin,  da  bryder  Du  de  vigtigste  af  Guds 
Love.  Kærlighedens  og  Retfærdighedens  Love. 

Thi  der,  hvor  Gud  skal  manifestere  sig,  skal  alle  de  Egen- 
skaber, som  han  gav  det  skabte,  være  i  fuld  Udvikling  og  Har- 
moni. Med  de  Talenter,  vi  fik  i  Arv,  maa  vi  erhverve  os  andre 
Talenter. 

Undlader  vi  at  benytte  vore  Evner,  lægge  os  unyttig  hen,  ja, 
saa  har  det  Onde  fuldstændig  Magten  over  os. 

Hvad  Du  saar,  det  vil  Du  høste. 

Ja,  saadant  er  Livet;  som  Du  ser  i  1.  Afsnits  Begyndelse  er 
der  ikke  en  Egenskab,  som  Du  kan  tænke  Dig  kan  være  til 
Nytte  for  Mennesket,  uden  den  er  givet  ham. 

Pris  Din  Skaber! 

Lad  mig  ikke  beskæmme  Dig,  Fader,  som  sætter  Ære  i  Dine 
Born.  Gud  venter  at  faa  sine  Blomster  tilbage  af  Menne- 
skets Haand.  P.  L.  Olsen. 

BARNDOM. 

Motto:  18de  Kap.  af  Matthæus  Evangelium. 

Hvad  er  Du,  Barndom?  Er  Du  et  Digt? 
Er  Du  en  Famlen  med  Ord  og  med  sligt  — ? 
Dromme  og  Fabler?  Et  Liv  i  Fryd? 
Hvor  Barnelatter  er  dybest  Lyd? 

Nej,  Du  er  mere.  Du  er  al  Tid. 
Kampen  for  Brodet,  i  Fest  og  i  Flid. 
Du  er  den  fagreste  Ting,  der  er  til, 
selve  den  farvede  Hverdags  Spil. 

At  leve  er  sødt  som  et  Æventyr. 
Fagre  er  Skove  og  Fjorde  og  By'r. 
Der  er  en  Drøm  i  hver  Ting,  der  er  skabt. 
Svinder  Din  Barndom,  er  Drommen  tabt. 

Dertil  er  Livet:  At  glædes  ved  Alt, 
ogsaa  de  Stjerner,  der  styrted  og  faldt 
dybt  i  vor  Undren,  en  grusom  Drom  — , 
der  gjorde  vor  Tanke  dybere  om. 

Saa  er  min  Verden,  højtidelig  skøn, 
skælvende,  skiftende,  hvid,  og  saa  grøn  — . 
Visnende  Blade  bærer  dog  Kraft, 
til  kommende  Knopper  af  Stammernes  Saft. 

Emil  Bønnelycke  i  »Skive  Folkeblad«. 

